Vandenberg Space Force Base

Vandenberg Space Force Base er det amerikanske forsvarets rakettskytefelt på vestkysten. Basen ligger ved Lompoc i Santa Barbara County i California. Foruten utskyting av satellitter foretas også tester av interkontinentale ballistiske missiler ut over Stillehavet. På grunn av basens plassering er den bare egnet til å skyte ut satellitter til polare baner. Basen ble opprettet i 1941, og fungerte som treningssenter under andre verdenskrig og Koreakrigen. Basen ble overdratt til flyvåpenet i 1957, hvoretter den fikk sin nåværende funksjon. Det var egentlig meningen at romfergene også skulle ha Vandenberg som utskytningssted, men det ble droppet etter Challenger-ulykken i 1986. Space Operations Command har sitt hovedkvarter ved Vandenberg Air Force Base. Eksterne lenker (en) Offisielt nettsted (en) Vandenberg Space Force Base – kategori av bilder, video eller lyd på Commons